(6)

L-Anness VII huwa emendat kif ġej: (a) it-titolu jinbidel b’dan li ġej: “Rekwiżiti alternattivi tal-ittestjar għall-vetturi li għalihom twettqu testijiet ekwivalenti għat-testijiet tat-Tip I, tat-Tip II jew tat-Tip III” (b) is-sezzjonijiet 1 u 2 jinbidlu b'dan li ġej: “1. Definizzjonijiet Għall-finijiet ta’ dan l-Anness: 1.1. ‘vettura rmunkata inkwistjoni’ tfisser vettura rmunkata rappreżentattiva tat-tip tal-vettura rmunkata li għaliha tintalab l-approvazzjoni tat-tip; 1.2. ‘identiċi’ tfisser parts li għandhom karatteristiki ġeometriċi u mekkaniċi identiċi u l-materjali użati għall-komponenti tal-vetturi huma identiċi wkoll; 1.3. ‘fus ta' referenza’ tfisser fus li għalih hemm rapport tat-test; 1.4. ‘brejk ta' referenza’ tfisser brejk li għalih hemm rapport tat-test; 1.5. ‘massa nominali tal-ittestjar’ tfisser il-massa ta' diska jew tanbur li l-manifattur jispeċifika għad-diska jew għat-tanbur, rispettivament, li bihom jitwettaq it-test rilevanti mis-Servizz Tekniku; 1.6. ‘massa attwali tal-ittestjar’ tfisser il-massa mkejla mis-Servizz Tekniku qabel it-test; 1.7. ‘torque ta' limitu għall-input tal-brejk’ tfisser t-torque tal-input neċessarju biex jiġi prodott torque tal-brejk li jista’ jitkejjel; 1.8. ‘torque ta' limitu dikjarat għall-input tal-brejk’ tfisser it-torque ta' limitu għall-input tal-brejk iddikjarat mill-manifattur li huwa rappreżentattiv għall-brejk; 1.9. ‘dijametru estern iddikjarat’ tfisser id-dijametru estern ta' diska ddikjarat mill-manifattur, li huwa dijametru estern rappreżentattiv tad-diska; 1.10. ‘dijametru estern nominali’ tfisser id-dijametru estern li l-manifattur jispeċifika għad-diska li fuqha jitwettaq it-test rilevanti mis-Servizz Tekniku; 1.11. ‘dijametru estern attwali’ tfisser id-dijametru estern ta' diska imkejjel mis-Servizz Tekniku qabel it-test; 1.12. ‘tul effettiv tal-camshaft’ tfisser id-distanza mil-linja ċentrali tal-S-cam sal-linja ċentrali tal-lieva tat-tħaddim; 1.13. ‘fattur tal-brejk’ tfisser il-proporzjon ta' amplifikazzjoni bejn l-input u l-output mill-brejk. 2. Rekwiżiti ġenerali Ma hemmx għalfejn jitwettqu testijiet tat-Tip I u/jew tat-Tip II jew tat-Tip III, stabbiliti fl-Anness II, fuq vettura u s-sistemi tagħha, sottomessi għall-approvazzjoni fil-każijiet li ġejjin: 2.1. Il-vettura kkonċernata tkun trattur jew vettura rmunkata li, fir-rigward tat-tajers, l-enerġija tal-ibbrejkjar assorbita minn kull fus, u l-mod tat-twaħħil tat-tajers u l-armar tal-brejkijiet, ikunu identiċi, fir-rigward tal-ibbrejkjar għal trattur jew vettura rmunkata li: 2.1.1. Ikunu għaddew mit-test tat-Tip I u/jew tat-Tip II jew tat-Tip III; kif ukoll 2.1.2. Ikunu ġew approvati, fir-rigward tal-enerġija tal-ibbrejkjar assorbita, għall-massa għal kull fus li ma tkunx inqas minn dik tal-vettura kkonċernata. 2.2. Il-vettura kkonċernata tkun trattur jew vettura rmunkata li l-fus jew il-fusien tagħha, fir-rigward tat-tajers, l-enerġija tal-ibbrejkjar assorbita minn kull fus, u l-mod tat-twaħħil tat-tajers u l-armar tal-brejkijiet, ikunu identiċi fir-rigward tal-ibbrejkjar għal fus jew fusien li jkunu għaddew individwalment mit-test tat-Tip I u/jew tat-Tip II jew tat-Tip III għall-mases għal kull fus li ma jkunux inqas minn dik tal-vettura kkonċernata, bil-kundizzjoni li l-enerġija tal-ibbrejkjar assorbita minn kull fus ma tkunx aktar mill-enerġija assorbita minn kull fus fit-test ta’ referenza jew fit-testijiet imwettqa fuq il-fus individwali. 2.3. Il-vettura kkonċernata tkun trattur mgħammar b’sistema tal-ibbrejkjar ta’ reżistenza, li mhux il-brejk tal-magna, identika għal sistema tal-ibbrejkjar ta’ reżistenza li diġà tkun ġiet ittestjata skont il-kundizzjonijiet li ġejjin: 2.3.1. Is-sistema tal-ibbrejkjar ta' reżistenza għandha, waħedha, f'test imwettaq fuq xaqliba ta' mill-inqas 6 fil-mija (test tat-Tip II), tkun stabbilizzat vettura li l-massa massima tagħha fil-ħin tat-test ma tkunx inqas mill-massa massima tal-vettura sottomessa għall-approvazzjoni; 2.3.2. Fit-test ta’ hawn fuq għandu jiġi vverifikat li l-veloċità rotazzjonali tal-parts li jduru tas-sistema tal-ibbrejkjar ta’ reżistenza, meta l-vettura sottomessa għall-approvazzjoni tilħaq veloċità fit-triq ta’ 30 km/h, tkun tali li t-torque tat-tnaqqis fil-veloċità ma jkunx inqas minn dak korrispondenti għat-test imsemmi fil-punt 2.3.1. 2.4. Il-vettura kkonċernata tkun vettura rmunkata mgħammra bi brejkijiet S-cam li jaħdmu bl-arja jew bi brejkijiet diska li jissodisfaw ir-rekwiżiti ta' verifika tal-Appendiċi 1 fir-rigward tal-kontroll tal-karatteristiċi pparagunati mal-karatteristiki mogħtija f'rapport għal fus ta' referenza kif muri fir-rapport tat-test. Jistgħu jiġu approvati disinji oħrajn ta’ brejkijiet S-cam li jaħdmu bl-arja jew brejkijiet diska wara l-preżentazzjoni ta’ informazzjoni ekwivalenti.” (c) is-sezzjoni 4 tinbidel b’dan li ġej: “4. Iċ-ċertifikat tal-approvazzjoni tat-tip Meta jiġu applikati r-rekwiżiti ta’ hawn fuq, iċ-ċertifikat tal-approvazzjoni tat-tip għandu jinkludi d-dettalji li ġejjin: 4.1. Fil-każ fil-punt 2.1 ta' dan l-Anness, għandu jiddaħħal in-numru tal-approvazzjoni tal-vettura soġġetta għat-test ta’ referenza tat-Tip I u/jew tat-Tip II jew tat-Tip III. 4.2. Fil-każijiet fil-punt 2.2 ta' dan l-Anness, għandha timtela t-Tabella I fil-mudell stabbilit fl-Anness V tar-Regolament ta' Implimentazzjoni (UE) 2015/504. 4.3. Fil-każijiet fil-punt 2.3 ta' dan l-Anness, għandha timtela t-Tabella II fil-mudell stabbilit fl-Anness V tar-Regolament ta' Implimentazzjoni (UE) 2015/504. 4.4. Jekk ikun applikabbli l-punt 2.4 ta' dan l-Anness, għandha timtela t-Tabella III fil-mudell stabbilit fl-Anness V tar-Regolament ta' Implimentazzjoni (UE) 2015/504.” (d) L-Appendiċi 1 huwa emendat kif ġej: (i) is-sezzjoni 2 tinbidel b’dan li ġej: “2. Is-simboli użati f'dan l-Anness huma spjegati fit-tabella li ġejja: 2.1. Simboli P = parti mill-massa tal-vettura li tkun qiegħda tinġarr mill-fus f’kundizzjonijiet statiċi F = reazzjoni normali tal-wiċċ tat-triq fuq il-fus f’kundizzjonijiet statiċi = P·g FR = ir-reazzjoni statika normali totali tal-wiċċ tat-triq fuq ir-roti kollha tal-vettura rmunkata Fe = it-tagħbija fuq il-fus tat-test Pe = Fe / g g = l-aċċellerazzjoni minħabba l-gravità: g = 9.81 m/s2 C = it-torque tal-input tal-brejk C0 = torque ta' limitu għall-input tal-brejk Dan it-torque jista' jiġi ddeterminat minn estrapolazzjoni ta' kejl f'medda li ma taqbiżx il-15 fil-mija tar-rata tal-ibbrejkjar jew metodi ekwivalenti oħra. C0,dec = it-torque ta' limitu dikjarat għall-input tal-brejk Cmax = it-torque massimu għall-input tal-brejk R = ir-raġġ tad-dawrien dinamiku tat-tajer. Bħala alternattiva għall-vetturi tal-kategorija Ra u Sa, ir-raġġ statiku mgħobbi, kif speċifikat mill-manifattur tat-tajer, jista' jintuża minflok ir-raġġ dinamiku tad-dawrien tat-tajer T = il-forza tal-brejk fl-interfaċċa bejn it-tajer u t-triq TR = il-forza totali tal-brejk fl-interfaċċa bejn it-tajer u t-triq tal-vettura rmunkata M = it-torque tal-brejk = T.R z = ir-rata tal-ibbrejkjar = T/F jew M/(R F) s = l-istrowk tal-attwatur (strowk ta' ħidma flimkien mal-istrowk liberu) sp = l-istrowk effettiv (l-istrowk fejn l-imbottatura tal-output tkun 90 % tal-imbottatura medja ThA) ThA = l-imbottatura medja (l-imbottatura medja tiġi determinata billi jiġu integrati l-valuri bejn 1/3 u 2/3 tal-istrowk totali smax) l = it-tul tal-liver r = ir-raġġ intern tat-tnabar tal-brejkijiet jew ir-raġġ effettiv tad-diski tal-brejkijiet p = il-pressjoni tal-attwatur tal-brejk Note: Simboli bis-suffiss ‘e’ jirrigwardaw il-parametri assoċjati mat-test tal-brejk ta' referenza u jistgħu jiġu miżjuda ma' simboli oħra kif ikun xieraq.” (ii) il-punt 3.1.2 jinbidel b'dan li ġej: “3.1.2. Ir-riżultati tat-testijiet fuq kombinament ta' fusien jistgħu jintużaw skont il-punt 2.1 ta' dan l-Anness sakemm kull fus jikkontribwixxi input ta' enerġija ta' bbrejkjar ugwali matul it-testijiet tat-tkaxkir u tal-brejk jaħraq.” (iii) il-punt 3.7 jinbidel b’dan li ġej: “3.7. Identifikazzjoni 3.7.1. Il-fus għandu jkollu fuqu, f'post viżibbli, tal-inqas l-informazzjoni ta' identifikazzjoni li ġejja, miġbura flimkien, fi kwalunkwe ordni, b'mod li jista' jinqara u li ma jitħassarx: 3.7.1.1. Il-manifattur tal-fus u/jew id-ditta tal-fus; 3.7.1.2. Identifikatur tal-fus; 3.7.1.3. Identifikatur tal-brejk 3.7.1.4. Identifikatur Fe; 3.7.1.5. Parti tal-bażi tan-numru tar-rapport tat-test; 3.7.1.6. Eżempju tal-identifikaturi: Manifattur tal-Fus u/jew ditta ABC ID1-XXXXXX ID2-YYYYYY ID3-11111 ID4-ZZZZZZZ 3.7.2. Apparat ta' aġġustament awtomatiku tal-brejkijiet mhux integrat għandu jkollu fuqu, f'post viżibbli, tal-inqas l-informazzjoni ta' identifikazzjoni li ġejja miġbura flimkien, fi kwalunkwe ordni, b'mod li jista' jinqara u li ma jitħassarx: 3.7.2.1. Manifattur u d-ditta jew wieħed minnhom, kif applikabbli 3.7.2.2. Tip 3.7.2.3. Verżjoni 3.7.3. Id-ditta u t-tip ta' kull firrodu jew pedd tal-brejk għandhom ikunu viżibbli meta l-firrodu jew il-pedd jiġu mmuntati fuq in-nagħla tal-brejk jew fuq il-pjanċa ta' sostenn b’mod li jista’ jinqara u li ma jitħassarx. 3.7.4. Identifikaturi 3.7.4.1. Identifikatur tal-fus L-identifikatur tal-fus jikkategorizza fus f’termini tal-forza tal-ibbrejkjar/tal-kapaċità tat-torque tiegħu kif iddikjarat mill-manifattur tal-fus. L-identifikatur tal-fus għandu jkun numru alfanumeriku li jkun magħmul minn erba’ karattri “ID1-” li jkunu segwiti minn massimu ta' 20 karattru. 3.7.4.2. Identifikatur tal-brejk L-identifikatur tal-brejk għandu jkun numru alfanumeriku li jkun magħmul minn erba’ karattri “ID2-” li jkunu segwiti minn massimu ta' 20 karattru. Brejk bl-istess identifikatur huwa brejk li ma jkunx ivarja fir-rigward tal-kriterji li ġejjin: (a) it-tip ta' brejk; (b) il-materjal tal-bażi fir-rigward tal-housing tal-calliper, il-carrier tal-brejk, id-diska tal-brejk u t-tanbur tal-brejk; (c) id-dimensjonijiet bis-suffiss “e” skont ir-rapport tat-test; (d) il-metodu bażiku użat fil-brejk biex tiġi ġġenerata l-forza tal-ibbrejkjar; (e) fil-każ ta' brejkijiet bid-diska, il-metodu tal-armar taċ-ċirku ta' frizzjoni: fiss jew floating; (f) il-fattur tal-brejk BF; (g) il-karatteristiki differenti tal-brejk fir-rigward tar-rekwiżiti tal-Anness VII li mhumiex koperti mill-punt 3.7.4.2.1. ta' dan l-Appendiċi 3.7.4.2.1. Differenzi permessi fi ħdan l-istess identifikatur tal-brejk L-istess identifikatur tal-brejk jista' jinkludi karatteristiki differenti tal-brejk fir-rigward tal-kriterji li ġejjin: (a) żieda fit-torque massimu ddikjarat għat-tħaddim tal-brejk Cmax; (b) devjazzjoni tal-massa ddikjarata tad-diska tal-brejk u tat-tanbur tal-brejk mdec: ±20 fil-mija; (c) metodu ta' kif jitwaħħlu l-firrodi / l-pedd fuq in-nagħla tal-brejk/ il-pjanċa ta' sostenn; (d) fil-każ ta' brejkijiet bid-diska, żieda fil-kapaċità ttal-istrowk massimu tal-brejk; (e) tul effettiv tal-camshaft; (f) torque tal-limitu ddikjarat C0,dec; (g) ±5 mm mid-dijametru estern iddikjarat tad-diska; (h) tip ta' tkessiħ tad-diska (ventilata/mhux ventilata); (i) hub (b’hub integrat jew mingħajru); (j) diska b'tanbur integrat – b’funzjoni ta' brejk tal-parking jew mingħajrha; (k) relazzjoni ġeometrika bejn l-uċuħ tal-frizzjoni tad-diska u l-mounting tad-diska; (l) tip ta' firrodi tal-brejkijiet; (m) varjazzjonijiet fil-materjal (esklużi bidliet fil-materjal ta' bażi kif imsemmi fil-punt 3.7.4.2) li għalihom il-manifattur jikkonferma li tali varjazzjoni fil-materjal ma tbiddilx il-prestazzjoni fir-rigward tat-testijiet meħtieġa; (n) pjanċa ta' sostenn u nagħliet. 3.7.4.3. Identifikatur Fe L-identifikatur Fe jindika t-tagħbija fuq il-fus tat-test. Għandu jkun numru alfanumeriku magħmul minn erba' karattri “ID3-” li jkunu segwiti mill-valur Fe f'daN, mingħajr l-identifikatur tal-unità daN. 3.7.4.4. Identifikatur tar-rapport tat-test L-identifikatur tar-rapport tat-test għandu jkun numru alfanumeriku magħmul minn erba’ karattri “ID4-” li jkunu segwiti mill-parti bażika tan-numru tar-rapport tat-test. 3.7.5. Apparat ta' aġġustament awtomatiku tal-brejkijiet (integrat u mhux integrat) 3.7.5.1. Tipi ta' apparat ta' aġġustament awtomatiku tal-brejkijiet Apparat ta' aġġustament awtomatiku tal-brejkijiet tal-istess tip ma jvarjax fir-rigward tal-kriterji li ġejjin: (a) l-istruttura: materjal ta' bażi; (b) moment massimu permess tax-xaft tal-brejk; (c) prinċipju operattiv tal-aġġustament. 3.7.5.2. Verżjonijiet ta' apparat ta' aġġustament awtomatiku tal-brejkijiet, fir-rigward tal-imġiba tal-aġġustament Apparat ta' aġġustament awtomatiku tal-brejkijiet fi ħdan tip li għandu impatt fuq l-ispazju ħieles għat-tħaddim tal-brejk huwa meqjus bħala verżjoni differenti.” (iv) il-punt 3.8 jinbidel b’dan li ġej: “3.8. Kriterji tat-test Fil-każ li jkun hemm ħtieġa ta' rapport tat-test ġdid jew ta' estensjoni tar-rapport tat-test għal fus jew brejk immodifikati fil-limiti speċifikati fid-dokument tal-informazzjoni, il-kriterji li ġejjin jintużaw biex tiġi ddeterminata n-neċessità ta' iktar testijiet, billi jittieħdu inkonsiderazzjoni konfigurazzjonijiet tal-agħar każijiet bi ftehim mas-Servizz Tekniku. Abbrevjazzjonijiet użati fit-tabella sussegwenti: CT (test komplut) It-test: 3.5.1.: Test supplimentari tal-prestazzjoni kiesħa 3.5.2.: Test tal-fade (test tat-Tip I) (*2) 3.5.3.: Test tal-fade (test tat-Tip III) (*2) FT (test tal-fade) It-test: 3.5.1. : Test supplimentari tal-prestazzjoni kiesħa 3.5.2. Test tal-fade (test tat-Tip I) (*2) 3.5.3. Test tal-fade (test tat-Tip III) (*2) Differenzi skont il-punt 3.7.4.2.1 Kriterji tat-test (a) Żieda fit-torque massimu ddikjarat tal-input tal-brejk Cmax Bidla permessa mingħajr testijiet addizzjonali (b) Devjazzjoni tal-massa ddikjarata tad-diska tal-brejk u tat-tanbur tal-brejk mdec: ± 20 fil-mija CT: Għandu jiġi ttestjat l-eħfef varjant; l-eħfef varjant għandu jiġi ttestjat, iżda jekk il-massa nominali tat-test għal varjant ġdid tiddevja b'anqas minn 5 fil-mija mill-varjant ittestjat qabel b'valur nominali ogħla, it-test bil-verżjoni aktar ħafifa ma jkunx meħtieġ. Il-massa tat-test reali tal-kampjun ittestjat tista’ tvarja ±5 fil-mija mill-massa nominali tat-test. (c) Metodu ta' kif jitwaħħlu l-firrodi / il-pedd fuq in-nagħla tal-brejk/ il-pjanċa ta' sostenn L-agħar każ speċifikat mill-manifattur u aċċettat min-naħa tas-Servizzi Tekniċi li jkunu qed iwettqu t-test (d) Fil-każ ta' brejkijiet bid-diska, żieda fil-kapaċità tal-istrowk massimu tal-brejk Bidla permessa mingħajr testijiet addizzjonali (e) Tul effettiv tal-camshaft L-agħar każ jitqies dak tar-riġidità tat-torsjoni tal-camshaft l-aktar baxxa u dan għandu jiġi vverifikat permezz ta’: (i) FT; jew (ii) Bidla permessa mingħajr testijiet addizzjonali jekk permezz ta' kalkoli tkun tista’ tintwera l-influwenza fir-rigward tal-istrowk u tal-forza tal-ibbrejkjar. F'dan il-każ, ir-rapport tat-test għandu jindika l-valuri estrapolati li ġejjin: se, Ce, Te, Te/Fe. (f) Torque tal-limitu ddikjarat C0,dec Għandu jiġi ċċekkjat li l-prestazzjoni tal-brejk tibqa’ fi ħdan il-kurituri tad-Dijagramma 1 (g) ±5 mm mid-dijametru estern iddikjarat tad-diska L-agħar każ tat-test huwa meqjus bħala l-iżgħar dijametru Id-dijametru estern attwali tal-kampjun ittestjat jista’ jvarja ±1 mm mid-dijametru estern nominali speċifikat mill-manifattur tal-fus. (h) Tip ta' tkessiħ tad-diska (ivventilata/mhux ivventilata) Kull tip għandu jiġi ttestjat (i) Buttun (b'buttun integrat jew mingħajru); Kull tip għandu jiġi ttestjat (j) Diska b'tanbur integrat – b’funzjoni tal-brejk tal-parking jew mingħajrha Mhux meħtieġ ittestjar għal din il-karatteristika (k) Relazzjoni ġeometrika bejn l-uċuħ tal-frizzjoni tad-diska u l-mounting tad-diska Mhux meħtieġ ittestjar għal din il-karatteristika (l) Tip ta' firrodu tal-brejkijiet Kull tip ta' firrodu tal-brejkijiet (m) Varjazzjonijiet fil-materjal (esklużi bidliet fil-materjal ta' bażi kif imsemmi fil-punt 3.7.4.2) li għalihom il-manifattur jikkonferma li tali varjazzjoni fil-materjal ma tbiddilx il-prestazzjoni fir-rigward tat-testijiet meħtieġa Mhux meħtieġ test għal din il-kundizzjoni (n) Pjanċa ta' sostenn u nagħliet tal-brejkijiet L-agħar każijiet tal-kundizzjonijiet tat-test (*3): Pjanċa ta' sostenn:: ħxuna minima Nagħla tal-brejk:: l-eħfef nagħla tal-brejk 3.8.1. Jekk apparat ta' aġġustament awtomatiku tal-brejkijiet jiddevja minn wieħed ittestjat skont il-punti 3.7.5.1 u 3.7.5.2, ikun meħtieġ test addizzjonali skont il-punt 3.6.2.”